Virallinen lehti nro L 217 , 17/08/1999 s. 0063 - 0064



KOMISSION PÄÄTÖS, tehty 13 päivänä elokuuta 1999, Etelä-Afrikasta, Intiasta, Kiinan kansantasavallasta, Korean tasavallasta, Meksikosta, Puolasta, Ukrainasta ja Unkarista peräisin olevien teräsvaijerien ja -kaapelien tuontia koskevien polkumyynnin vastaisten menettelyjen yhteydessä esitettyjen sitoumusten hyväksymisestä (tiedoksiannettu numerolla K(1999) 2701) (1999/572/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 905/98(2) ja erityisesti sen 8 artiklan 1 kohdan, on kuullut neuvoa-antavaa komiteaa asiasta, sekä katsoo seuraavaa: 1) Komissio on asetuksella (EY) N:o 362/1999(3) ottanut käyttöön väliaikaisen polkumyyntitullin Etelä-Afrikasta, Intiasta, Kiinan kansantasavallasta, Meksikosta, Puolasta, Ukrainasta ja Unkarista peräisin olevien teräsvaijerien ja -kaapelien tuonnissa ja on hyväksynyt tiettyjen Puolasta ja Unkarista olevien vientiä harjoittavien tuottajien esittämät hintasitoumukset. 2) Hyväksytään asetuksen 384/96, jäljempänä "perusasetus", 8 artiklan 6 kohdan mukaisesti väliaikaisen polkumyyntitullin komissio jatkoi polkumyyntiä, vahinkoa ja yhteisön etua koskevia tutkimuksia. Tutkimusten lopulliset päätelmät esitetään neuvoston asetuksessa (EY) N:o 1796/1999(4), jolla otetaan käyttöön lopulliset tullit Etelä-Afrikasta, Intiasta, Kiinan kansantasavallasta, Meksikosta, Puolasta, Ukrainasta ja Unkarista peräisin olevien teräsvaijerien ja -kaapelien tuonnissa ja päätetään polkumyynnin vastainen menettely Korean tasavallasta peräisin olevan tuonnin osalta. 3) Tutkimus vahvisti alustavat päätelmät vahingollisesta polkumyynnistä, joka koski Etelä-Afrikasta, Intiasta, Kiinan kansantasavallasta, Meksikosta, Puolasta, Ukrainasta ja Unkarista peräisin olevaa tuontia. 4) Väliaikaisten polkumyyntitoimenpiteiden käyttöönoton jälkeen yksi intialainen vientiä harjoittava tuottaja, Meksikon ja Etelä-Afrikan vientiä harjoittavat tuottajat sekä ukrainalainen vientiä harjoittava tuottaja yhdessä Ukrainen viranomaisten kanssa ovat myös esittäneet perusasetuksen 8 artiklan 1 kohdan mukaisia hintasitoumuksia. 5) Näiden sitoumusten ehdoissa, erityisesti niissä, jotka koskevat yhteisöön suuntautuvassa viennissä käytettäviä vähimmäismyyntihintoja, varmistetaan, että tämän polkumyynnin vastaisen menettelyn yhteydessä vahvistetun polkumyynnin vahingolliset vaikutukset poistuvat. 6) Koska vientiä harjoittavat tuottajat ja Ukrainan viranomaiset ovat sitoutuneet toimittamaan säännöllisesti yksityiskohtaisia myyntitietoja komissiolle sekä suostuneet siihen, etteivät ne tee suoraan tai välillisesti tasauksia koskevia sopimuksia yhteisössä olevien asiakkaidensa kanssa, on päätelty, että komissio voi tehokkaasti valvoa näiden sitoumusten noudattamista. 7) Ukrainan vientiä harjoittavan tuottajan esittämän sitoumuksen osalta todettakoon, että Ukrainan valtion on määrä perustaa vientilupajärjestelmä, joka toimii sitoumuksen kestoajan ja jolla varmistetaan, että sitoumuksen kattamassa kaikessa yhteisöön suuntautuvassa tuonnissa noudatetaan sitoumuksen määräyksiä. 8) Edellä olevan perusteella sitoumukset, jotka yksi intialainen vientiä harjoittava tuottaja, Meksikon ja Etelä-Afrikan vientiä harjoittavat tuottajat sekä ukrainalainen vientiä harjoittava tuottaja esittivät, ovat hyväksyttäviä ja tutkimus voidaan siten päättää kyseisten vientiä harjoittavien tuottajien osalta. 9) Jos sitoumusta rikotaan tai jos se peruutetaan, lopullinen polkumyyntitulli voidaan ottaa käyttöön perusasetuksen 8 artiklan 9 ja 10 kohdan mukaisesti, ON TEHNYT TÄMÄN PÄÄTÖKSEN: Ainoa artikla 1. Hyväksytään sitoumukset, joita jäljempänä luetellut vientiä harjoittavat tuottajat ovat esittäneet Etelä-Afrikasta, Intiasta, Kiinan kansantasavallasta, Meksikosta, Puolasta, Ukrainasta ja Unkarista peräisin olevien teräsvaijerien ja -kaapelien tuontia koskevien polkumyynnin vastaisten menettelyjen yhteydessä. >TAULUKON PAIKKA> 2. Päätetään 1 kohdassa tarkoitettuihin polkumyynnin vastaisiin menettelyihin liittyvä tutkimus samassa kohdassa mainittujen osapuolten osalta. Tehty Brysselissä 13 päivänä elokuuta 1999. Komission puolesta Monika WULF-MATHIES Komission jäsen (1) EYVL L 56, 6.3.1996, s. 1. (2) EYVL L 128, 30.4.1998, s. 18. (3) EYVL L 45, 19.2.1999, s. 8. (4) Katso tämän virallisen lehden sivu 1.